b'\n_START_ARTICLE_\nI Am Number Four\n_START_SECTION_\nHandling\n_START_PARAGRAPH_\nJohn Smith (Alex Pettyfer) er en tilsynelatende vanlig gutt, men han har store hemmeligheter. Han er fra planeten Lorien, men var en av ni utvalgte barn som ble sendt til jorden for \xc3\xa5 unnslippe mogadorierne, som \xc3\xb8dela hjemplaneten deres. F\xc3\xb8r de dro la en av de eldste fra planeten Lorien magi p\xc3\xa5 dem, noe som gj\xc3\xb8r at de kun kan bli drept nummer rekkef\xc3\xb8lge. N\xc3\xa5 lever han og vokteren hans(Cepaen), Henri (Timothy Olyphant), p\xc3\xa5 konstant flukt fra mogadorierne, som allerede har drept tre av barna \xe2\x80\x93 og John er nummer fire._NEWLINE_De er aldri lenge p\xc3\xa5 samme sted, og John liker sjelden hverken stedene eller navnet han f\xc3\xa5r tildelt, fordi han aldri f\xc3\xa5r tid til \xc3\xa5 knytte seg til de nye situasjonene. Dette endrer seg da de kommer til Paradise, en liten landsby i Ohio. John blir venner med den sympatiske nerden Sam (Callan McAuliffe), som er glad i romhistorier og alltid har en konspirasjonsteori p\xc3\xa5 lur, samt hunden Bernie Kosar (som kanskje er mer enn den ser ut for). Dessuten forelsker han seg i skolens mest popul\xc3\xa6re jente, Sarah (Dianna Agron), som er glad i \xc3\xa5 ta bilder. Sarah har imidlertid skolens st\xc3\xb8rste b\xc3\xb8lle, Mark (Jake Abel), som sjalu eks-kj\xc3\xa6reste, og han liker \xc3\xa5 plukke p\xc3\xa5 John og Sam. Alt i alt f\xc3\xb8ler John seg likevel komfortabel med denne nye situasjonen, s\xc3\xa6rlig siden Sarah liker ham tilbake._NEWLINE_Men n\xc3\xa5r John mister kontrollen og kommer til \xc3\xa5 sette fyr p\xc3\xa5 huset til Mark med en av arvekreftene sine, forandrer alt seg. Henri tror at de har p\xc3\xa5dratt seg for mye oppmerksomhet og vil helst dra videre, men John overtaler ham til \xc3\xa5 bli, under p\xc3\xa5skudd av at de m\xc3\xa5 ligge lavt inntil de finner ut om de er i fare. Imens kommer mogadorierne stadig n\xc3\xa6rmere \xe2\x80\x93 men uventet hjelp kan komme fra en av de andre utvalgte, nummer seks (Teresa Palmer), som er p\xc3\xa5 jakt etter allierte i kampen mot mogadorierne.'